কাল বুধবার কাস্টমসের বিরুদ্ধে কলকাতা প্রিমিয়ার লিগের গুরুত্বপূর্ণ ম্যাচ রয়েছে দিপান্দা ডিকাদের। ওই ম্যাচ জিতলেই আট বছর পর কার্যত খেতাবের দরজা খুলে যাবে মোহনবাগানের সামনে। ওই ম্যাচে তাই কোনও পরিবর্তন চাইছেন না সবুজ-মেরুন কোচ। বলে দিলেন, ‘‘ইউতা এখনও খেলার মতো ফিট নয়। সই করিয়ে রাখতে বলেছি শেষ ম্যাচে মহমেডানের বিরুদ্ধে খেলানোর কথা মাথায় রেখে। ওই ম্যাচটা পাঁচ-ছয় দিন পরে আছে। যদি খেলার জায়গায় চলে আসে নামিয়ে দেব।’’